Mathildis, comitissa Nivernensis, præpositis Castrinovi salutem. Mandamus vobis et præcipimus quatenus bonis hominibus Bellilarici domus pasturam ad opus bestiarum suarum, sicut eam habere debent in tota foresta Bellilarici, permittatis habere; non obstante hoc quod paissona modo est in nemoribus nostris. Et si quis se opponeret, ipsos super hoc defendatis. Actum apud Druyam, anno 1225, mense sept.